འགོ་ཚུགས་མཛད་སྒོའི་ཐོགཕྱི་རྒྱལ་གྱི་འགོ་ཁྲིད་པ་དང་རྒྱལ་སྤྱིའི་སྒྲིག་འཛུགས་ཀྱི་འགན་འཁུར་བ་ཁག་ཅིག་གིས་ཁག་སོ་སོར་ཤིས་ཚིག་གསུངས་ཡོད་པ་དང་ཁོང་རྣམ་པས་ཀྲུང་གོའི་སྒྱུར་བཅོས་སྒོ་དབྱེའི་གྲུབ་འབྲས་ཆེན་པོ་བསྔགས་བརྗོད་གནང་ཞིང་ཀྲུང་གོའི་དཔལ་འབྱོར་ལ་སྔར་བས་འོད་སྣང་ལྡན་པའི་མདུན་ལམ་ཡོང་རྒྱུའི་ངོས་འཛིན་གནང་ཡོད་པ་རེད།ཁོང་རྣམ་པས།ནང་འདྲེན་དངོས་མང་འགྲེམས་ཚོགས་གཉེར་བའི་ཐོག་ནས་ཀྲུང་གོས་སྒོ་དབྱེ་སྔར་བས་རྒྱ་ཆེར་གཏོང་རྒྱུ་དང་འཛམ་གླིང་ཡོངས་ཀྱི་ཉོ་ཚོང་ལ་སྐུལ་འདེད་གཏོང་བའི་ལྷག་བསམ་མངོན་ཡོད་པས་འཛམ་གླིང་ལ་གོང་འཕེལ་གོ་སྐབས་སྔར་ལས་མང་བ་སྐྲུན་རྒྱུ་ཡིན་ལ་ཕྱོགས་གཉིས་འབྲེལ་བ་གོང་འཕེལ་འགྲོ་རྒྱུར་སྐུལ་འདེད་ཐེབས་རྒྱུར་ཕན་པའང་ཡོད།ཕྱོགས་ཁག་གིས་ཀྲུང་གོའི་རྒྱལ་སྤྱིའི་ནང་འདྲེན་དངོས་མང་འགྲེམས་ཚོགས་དེ་གོ་སྐབས་སུ་བརྩིས་ནས་ཀྲུང་གོ་དང་ཕྱོགས་གཉིས་ཉོ་ཚོང་རྒྱ་ཆེར་གཏོང་བ་དང་དཔལ་འབྱོར་འཛམ་གླིང་ཅན་ལ་འགྱུར་རྒྱུར་སྐུལ་འདེད་བཏང་ནས་ཀྲུང་གོའི་ཕྱོགས་དང་མཉམ་དུ་སྒོ་དབྱེའི་རྣམ་པའི་འཛམ་གླིང་དཔལ་འབྱོར་འཛུགས་སྐྲུན་བྱེད་ཆེད་འབད་བརྩོན་བྱ་རྒྱུ་ཡིན་པའི་རྣམ་པ་བསྟན་ཡོད་པ་རེད།